Lengi hefur gengið flökkusaga um hugtakið orgasm gap , eða fullnægingabilið , þar sem því hefur verið haldið fram að gagnkynhneigðir karlar fái oftar fullnægingu í kynlífi en gagnkynhneigðar konur . Nú hefur rannsókn í Brigham Young-háskólanum í Bandaríkjunum staðfest það að einhverju leyti . Í niðurstöðum rannsóknarinnar kemur fram að 49% giftra kvenna segjast ávallt fá fullnægingu í kynlífi með eiginmönnum sínum en 87% kvæntra karlmanna segist alltaf fá það þegar þeir stunda kynlíf . Við framkvæmd rannsóknarinnar var farið yfir gögn frá tæplega sautján hundruð , gagnkynhneigðum pörum . Kynin voru spurð út í tíðni fullnæginga í sitthvoru lagi . Þá voru þau einnig spurð um hve oft þau héldu að maki sinn fengi fullnægingu og almennt um hve vel þau væru fullnægð í sambandi sínu og kynlífi . Í rannsókninni kemur einnig fram að 43% karlanna voru á villigötum með hve oft eiginkonur þeirra fengu fullnægingu í kynlífi . Þá hélt fjórðungur karlmannanna því fram að konurnar þeirra fengju oftar fullnægingu en raun var . Ekki kemur fram í niðurstöðum rannsóknarinnar hvort konurnar væru að gera sér upp fullnægingar eða hvort karlmennirnir gætu ekki borið kennsl á það þegar eiginkonur þeirra fá fullnægingu í kynlífi .